Pervalka tuletorn

Pervalka tuletorn (leedu keeles Pervalkos švyturys; saksa keeles Leuchtturm Pervalka, Leuchtturm  Perwelk, Leuchtturm  Pferdehaken) on tuletorn tulejaamas Leedu ranniku lõunaosas Kura säärel Pervalka külas. Halduslikult kuulub see Neringa linna Leedus.

Pervalka tulejaam rajati esmalt 1900. aastal Saksa võimu ajal. Vana torn hävis Teises maailmasõjas ning 1948. aastaks ehitati uus torn. Põhjalikult uuendati torni aastatel 1960 ja 2006.

Torni alus on kivist ja betoonist, kooniline tüvi on malmist, mis tipneb rõdu ja tuleruumiga. Tüvi on punast ning rõdu ja tuleruum on praegu valget värvi (varem olid ka need punased).

Tuli on valge ja plingib iga viie sekundi järel. See paikneb merepinnast 15 meetri ja maapinnast 14 m kõrgusel, olles nähtav kuni 7 meremiili kaugusele.

Välislingid

"Perwelka (Pferdehaken am Birschtwinscher Eck) Kurisches Haff, Litauen". Saksa keeles 
"Lighthouses of Lithuania". Inglise keeles
Pervalka tuletorn lehel Lightphotos.net

Kategooria:Leedu tuletornid
Kategooria:Klaipėda maakond